Šilų dvaras (Jonava)

Šilų dvaras – buvęs dvaras Jonavos rajone, Šiluose.

Istorija 
Dvarui priklausė dešinysis Neries intakas. Šilų dvarą kaip kraitį apie 1654 m. ištekėdama atsinešė Joana Zavišaitė (sutuoktinis Mstislavlio kašteliono sūnus Stanislovas Kosakovskis). Tokiu būdu Jonavos apylinkes pradėjo valdyti Kosakovskiai. Tačiau dvaras ir Jonavos miestas pradėtas kurti tik po 1750 m. Šilų (arba Rimvydų dvaras) 1778 m. už pasiskolintus 21 000 auksinių buvo užstatytas giminaitei Konstancijai Zabielienei.
Dvaras buvo vienos turtingiausių  Kauno paviete bajoraičių Marijonos Zabielaitės, kilusios iš Raudondvario, pasoginis dvaras. Dvare gimė vyskupas Juozapas Kazimieras Kosakovskis (1738–1794), Jonavos bažnyčios fundatorius. Pasak Juozapo Kosakovskio, Marijona savo būstą iš Šilų dvaro perkėlusi į Jonavą, norėdama čia įkurti ir išlaikyti miestelį.

Šaltiniai 

Jonavos rajono dvarai